
R E F E R A T
Privind alocarea sumei de  110.700 RON  din bugetul local pentru reparaţiile 

care se efectuează la clopotele Catedralei Mitropolitane din Timişoara
Prin adresa nr. SC 2007- 013425/ 08.06.2007,  Mitropolia Banatului prin persoana consilierului Diacon Valentin Boancheş din încredinţarea Înalt Prea Sfinţiei Sale Nicolae Corneanu, Mitropolit al Banatului, solicită sprijin financiar în vederea efectuării unor lucrări de reparaţie la Clopotele şi la orologiul Catedralei Mitropolitane din Timişoara.

În temeiul art. 2 alin (1) şi (2) din Hotărârii de Guvern nr. 1273 din 18 octombrie 2005 – pentru aprobarea Programului naţional „Lăcaşuri de cult – centre spirituale ale comunităţii” ordonatorii principali de credite ai bugetelor locale vor elabora proiecte cuprinzând acţiuni prevăzute la art. 1 alin 2 lit. b (reabilitarea şi consolidarea clădirilor  lăcaşurilor de cult)  din hotărâre, care vor fi aprobate de consiliile locale şi vor fi finanţate şi de la bugetele locale.

Menţionăm că la capitolul bugetar 67.02 "Cultură, recreare şi religie” există o rezervă pentru situaţii deosebite. 
Prin urmare, propunem alocarea sumei de  110.700 lei de la bugetul local pentru aceste reparaţii.

